Държавен вестник, бр. 53, 2024 г., стр. 63

БРОЙ  53	
Д Ъ Р Ж А В Е Н  В Е С Т Н И К 	
СТР.  63   
2. организира и носи отговорност за изпъл­
нението на задачите на съответната дирек­
ция съгласно определените є в правилника 
функции;
3. организира и контролира осъществява­
нето на предварителен контрол по постъпили 
документи в съответната дирекция;
4. разпределя работата между служителите 
в дирекцията, контролира и отговаря за сроч­
ното и качественото изпълнение на задачите;
5. предлага участието на служители от 
ръководената от него дирекция и участва в 
работни групи за експертиза, опозиция, прав­
ни спорове по образуваните във Ведомството 
производства, без това да включва участие на 
директора в съставите по опозиции и спорове;
6. отговаря за оперативната работа по екс­
пертиза, опозиция, правни спорове на заявките;
7. осигурява взаимодействие с другите 
административни звена в съответствие с 
установените организационни връзки и раз­
пределението на дейностите между тях;
8. анализира и обобщава практиката на 
Ведомството в съответната област;
9. при поискване изготвя отчет за дейността 
на ръководената от него дирекция и прави 
предложения за подобряване на работата є;
10. предлага повишаване, преместване, 
стимулиране, санкциониране и освобожда­
ване на служителите в ръководената от него 
дирекция;
11. прави предложения за командироване 
на служителите от дирекцията в страната и 
в чужбина.
(2) Освен определените в правилника функ­
ции директорите на дирекции изпълняват и 
други задачи, възложени им от председателя 
на Ведомството, заместник-председателя и 
главния секретар.
(3) При отсъствие директорът на дирек­
ция се замества от определен със заповед от 
председателя служител.
Чл. 25. Държавните служители и лицата, 
работещи по трудово правоотношение във 
Ведомството, изпълняват възложените им 
задачи и отговарят пред ръководството на 
Ведомството и пред прекия си ръководител 
за изпълнението на работата съобразно длъж­
ностните си характеристики.
Чл. 26. (1) Работното време на служите­
лите при петдневна работна седмица е 8 часа 
дневно и 40 часа седмично.
(2) Работното време на служителите по ал. 1 
се определя в границите от 7,30 до 18,30 ч. 
със задължително присъствие в периода от 
10,00 до 16,00 ч. и с обедна почивка 30 минути 
между 12,00 и 13,00 ч.
(3) Работното време на служителите по 
ал. 1 се определя със заповед на председателя 
на Ведомството при отчитане спецификата на 
административните звена и задължителното 
отработване на установените 8 часа дневно.
(4) Работното време на административното 
звено, където се осъществява администра­
тивното обслужване на гражданите, е от 8,30 
до 17,00 ч.
Чл. 27. (1) Служителите могат да получават 
допълнително възнаграждение за постигнати 
резултати по ред и начин, регламентирани 
в Наредбата за заплатите на служителите в 
държавната администрация, приета с ПМС 
№ 129 от 2012 г. (ДВ, бр. 49 от 2012 г.), и във 
Вътрешните правила за заплатите на служи­
телите в Патентното ведомство на Република 
България.
(2) Средствата по ал. 1 се изплащат от 
бюджета на Ведомството.
Чл. 28. (1) Ежегодно със заповед на пред­
седателя на Ведомството на служителите 
се изплащат средства за представително и 
работно облекло.
(2) За служителите, работещи по трудово 
правоотношение, работните места, размерът 
на средствата, видът на облеклото, срокът 
за износване и други условия за ползване се 
определят след предварителни консултации 
с представителите на синдикалните орга­
низации, с Комитета по условия на труд и 
служителите, избрани за представители на 
работещи по трудово правоотношение по реда 
на чл. 7, ал. 2 КТ.
Чл. 29. Деловодната дейност, вътрешният 
документооборот (движение и обработка на 
вътрешна и външна документация, кореспон­
денция и поща) се регламентират с Правилника 
за документооборота в Патентното ведомство 
на Република България, който се утвърждава 
от председателя на Ведомството.
Чл. 30. Със заповед на председателя могат 
да се уреждат и други въпроси, свързани с 
организацията на работа във Ведомството.
Раздел VII
Предложения и сигнали
Чл. 31. (1) Предложенията и сигналите до 
Патентното ведомство се подават в писмена 
или устна форма лично или чрез упълномо­
щен представител.
(2) Когато е необходимо предложението 
или сигналът да се подаде писмено или да 
отговаря на определени изисквания, на пода­
теля се дават съответни разяснения.
(3) Писменото предложение или сигналът 
трябва да съдържа:
1. пълното име/наименование и адрес на 
подателя, както и телефон, факс или елек­
тронна поща, ако разполага с такива;
2. фактите и обстоятелствата, на които се 
основава сигналът, дори и в случаите, в които 
липсва информация по т. 1;
3. дата и подпис;
4. доказателства във връзка с твърдените 
факти и обстоятелства в сигнала, дори и в 
случаите, в които липсва информацията по т. 1.